
Polgári jogi társaságot létesítő társasági szerződés 
 
amelyet az alulírott felek a Polgári Törvénykönyv, azon belül is elsősorban annak 6:498-513. §-ainak rendelkezései alapján kötöttek meg az alábbiak szerint: 
 
A TÁRSASÁG CÉLJA, A SZERZŐDÉS HATÁLYA 
 
1. A szerződő felek rögzítik, hogy ingatlan tulajdonukból eredően valamennyien érdekeltek a Szentendre Város belterületén a [-] út/utca/köz/tér (továbbiakban: Fejlesztendő Terület), mint közforgalmú utaknak gyalogosan és gépjárművel történő rendeltetésszerű használatában, megfelelő műszaki szabványok szerinti szilárd burkolattal történő ellátásában. 
 
2. Szerződő felek rögzítik, hogy Szentendre Város Önkormányzatának Képviselőtestülete határozatában foglaltak alapján pályázati támogatással, „1+1 Programban” kívánják a kivitelezést megvalósítani. Szerződő felek kijelentik, hogy a pályázati program kiírást, feltételeit megismerték és megértették.
 
3. Szerződő felek jelen társasági szerződés aláírásával, a fenti célok megvalósítására polgári jogi társaságot alapítanak [-] Úttársaság néven (a továbbiakban: Úttársaság). 
 
4. A szerződő felek a jelen polgári jogi társaságot határozott időre, az 1. pontban meghatározott cél eléréséig hozzák létre.  

5. A szerződő felek adatai és vagyoni hozzájárulása:

	Név:
	Helyrajzi szám:
	Lakcím:
	Email cím:
	Születési hely, idő
	Anyja neve
	Vagyoni hozzájárulás mértéke (HUF)

	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	

	Összesen:
	
	
	
	
	
	



6.	Szerződő felek tudomásul veszik, hogy az önkormányzati költségviselés mértéke a bruttó (ÁFA-s) bekerülési összeg maximum 50 %-a. A lakossági költséghányad minimális mértékét (50 %) az Úttársaságnak összességében vállalni kell a pályázat elnyeréséhez. Az ”1+1 program”-ban résztvevő közösségek más kedvezményben nem részesülhetnek (a helyi építményadóból nem írható le a beruházás). Az önrész megfizetésének igazolása feltétele az önkormányzati támogatás kifizetésének. Szerződő felek vállalják, hogy az 5. pont szerinti vagyoni hozzájárulásukat a pályázat elnyeréséről szóló értesítés kézhezvételétől számított 15 napon belül a polgári jogi társaság rendelkezésére bocsátják abból a célból, hogy az önerőt az önkormányzat felé igazolni lehessen és a kivitelezési munkák megkezdhetők legyenek.
7.	Szerződő felek tudomásul veszik, hogy amennyiben a beruházás a fenti hozzájárulásokból és az önkormányzati költségviselésből teljes egészében nem finanszírozható, a fennmaradó összeget önerőből, egyenlő arányban kell biztosítaniuk a kivitelezés megvalósításához. Amennyiben erre bármely tagnak nincs anyagi lehetősége, a többi tag jogosult, de nem köteles helyette fizetést teljesíteni. Abban az esetben, ha a tagok ily módon nem tudják a kivitelezés önerejét teljes egészében finanszírozni, a pályázati kérelmet vissza kell vonni, a kivitelezéssel összefüggésben aláírt szerződéseket fel kell bontani és a tagok által már befizetett összegekkel el kell számolni.
8. Felek megállapodnak, hogy a Fejlesztendő Terület érintett lakosainak, bérlőinek, ingatlanhasználóinak lehetőséget biztosítanak a jelen szerződés szerint létrejött polgári jogi társaságba való belépésre. Tekintettel arra, hogy a jelenlegi tagok nem egyenlő arányban járulnak hozzá az útfelújítás költségeihez, ezért a Felek megállapodnak, hogy az esetlegesen későbbiekben csatlakozó/vagyoni hozzájárulást nyújtó személyek vagyoni hozzájárulása elsődlegesen azon tagok hozzájárulási kötelezettségét csökkenti, akik arányosan magasabb összegű vagyoni hozzájárulást vállalnak az Úttársaság megalapításakor.
A TÁRSASÁG MŰKÖDÉSE
 
1.	Az Úttársaságon belüli döntési mechanizmust illetően a szerződő felek úgy állapodnak meg, hogy annak ügyeiben közösen, a határozathozatalban résztvevő tagok egyszerű szótöbbségével döntenek. Minden érintett ingatlan egy szavazattal rendelkezik. A határozatképességhez az szükséges, hogy a szavazásra jogosultak több mint fele képviseltetve legyen a határozathozatalban.  

2.	Az Úttársaság szükség szerint ülésezik. Az Úttársaság üléseit az ügyvitellel megbízott valamely tag hívja össze, oly módon, hogy a napirendi pontokat tartalmazó meghívó az ülést megelőző öt nappal a meghívottakhoz megérkezzék. 
 
3.	Amennyiben a taggyűlés sürgős döntést igénylő kérdésben az eredetileg meghirdetett időpontban nem lenne határozatképes, úgy a megismételt taggyűlést az eredeti időpontot követő 20 perc múlva kezdődő időben kell megtartani és ennek tényét a meghívóban is közölni kell. A megismételt taggyűlés a résztvevők számától és a jelenlévők által képviselt szavazatra jogosultak számától függetlenül határozatképes. 
 
A TÁRSASÁG KÉPVISELETE 
 
1.	A szerződő felek úgy állapodnak meg, hogy az Úttársaság ügyeinek vitelére és képviseletére feljogosítják az alábbi tagokat: 
-[név] [lakcím]
- [név] [lakcím]
 
2.	Az ügyvitel csak személyesen látható el. Az ügyek vitelére a társaságon kívül álló személy nem jogosítható fel. 
 
3.	A képviselők együttesen jogosultak a polgári jogi társaság képviseletére és nem részesülnek díjazásban. 
 
4.	Az együttes ügyviteli jogkörben eldöntött ügyviteli intézkedés ellen az ügyvitelből kizárt bármelyik tag ellentmondással élhet. Az ellentmondásról a tagok együttesen döntenek. A tervezett intézkedés a tagok döntésének meghozataláig nem hajtható végre. 
 
EGYÉB RENDELKEZÉSEK 
 
1.	Szerződő felek kötelezettséget vállalnak arra, hogy  
· közösen szerződést kötnek a kivitelezővel az 1.sz. mellékletben ( műszaki adatlap) meghatározott munkálatok elvégzésére; 
· a kivitelezőt legalább 3 ajánlat ismeretében választják ki a legkedvezőbb ajánlat alapján;  
· az Úttársaság egy tagjára jutó vagyoni hozzájárulás összegét a tagok egyéni vállalása alapján állapítják meg.
 
2.	A szerződő felek a teljesítendő vagyoni hozzájárulásuk kapcsán tudomással bírnak arról, hogy bármelyikük nem vagy nem szerződésszerű teljesítése meghiúsíthatja a jelen szerződés célját és ezzel kárt okoz, amelyért a Ptk szabályai szerinti felelősséggel tartozik. Ha valamelyik tag nem szolgáltatja a szerződésben vállalt hozzájárulást, bármelyik tag követelheti tőle a szerződésszerű teljesítést azzal, hogy a Felek egymással szemben kárigényt kizárólag abban az esetben érvényesítenek, amennyiben a jelen szerződés nem, vagy nem szerződésszerű teljesítéséből eredően az Úttársaságnak, vagy bármely tagnak fizetési kötelezettsége keletkezik.
 
3.	Szerződő felek kijelentik, hogy az Úttársaság tevékenysége annak céljára figyelemmel nem üzletszerű, non-profit jellegű.  
 
4.	Szerződő felek rögzítik, hogy a teljesítendő vagyoni hozzájárulásuk közös tulajdonukba kerül és az kizárólag az Úttársaság rendelkezésére áll.  

5.	Minden tag jogosult az ügyek menetét megismerni, így különösen az ezekkel kapcsolatos iratokba, könyvekbe betekinteni. 
 
6.	Szerződő felek tudomásul veszik, hogy a teljesítendő vagyoni hozzájárulásuk után kamat, díjazás, vagy más egyéb típusú jövedelem nem jár és díjat személyes közreműködésükért sem számíthatnak fel. 
 
7.	A közös használatba adott vagyoni hozzájárulás a többi tag hozzájárulása nélkül át nem ruházható és meg nem terhelhető. 
 
8.	Az Úttársulat a projekt megvalósításának végén, de legalább minden naptári év végéig éves elszámolást köteles készíteni a tagok számára. Az éves költségtervet és elszámolást az Úttársulat képviselője emailen hozza a tagok tudomására.  
 
9.	Az Úttársasági tagságot a tag csak rendkívüli felmondással mondhatja fel. A tag a jelen szerződést azonnali hatállyal felmondhatja, ha erre bármely másik tag fontos okot szolgáltat, különösen ha a jelen szerződést súlyosan megszegi, vagy olyan magatartást tanúsít, amely a vele való további együttműködést vagy a társaság céljának elérését nagymértékben veszélyezteti. 
 
10.	Valamely tag halála (jogi személy tag megszűnése) esetén a megmaradó tagok a társaság továbbfolytatását határozhatják el azzal, hogy a tag örököse (jogutóda) részére lehetővé fogják tenni a jelen Társasági Szerződéshez történő csatlakozást. 
 
11.	Szerződő felek megállapodnak abban, hogy amennyiben valamely tagnak az ingatlanára vonatkozó tulajdonjoga, illetve használati joga, vagy egyéb érdekeltsége megszűnik, úgy a jelen Társasági Szerződés módosítása révén lehetővé teszik számára a társaságból történő kilépést kizárólag abban az esetben, ha az ingatlan új tulajdonosa, használója, vagy egyéb érdekeltje a polgári jogi társaságba belép. 
 
12.	Az Úttársaság megszűnik: 
· ha célját megvalósította, vagy a cél megvalósítása többé nem lehetséges (pl. nem kapja meg a pályázati támogatást, a tagok az önerőt nem fizetik meg); 
· valamely tagjának halálával, illetve jogutód nélküli megszűnésével, kivéve, ha a tagok a társaságot tovább folytatják; 
· azonnali hatályú felmondással; 
· a társaság közös elhatározással való megszüntetésével; 
· ha a tagok száma egyre csökken. 
 
13.	Az Úttársaság megszűnésekor elszámolásnak van helye. Az ügyintézés és képviselet szabályait a végelszámolás során is alkalmazni kell A végelszámolás eredményét a tagok tudomására és nyilvánosságra kell hozni.  
 
14.	Az Úttársaság tevékenységéből eredő tartozások kiegyenlítése után a fennmaradó közös vagyont a tagok között vagyoni hozzájárulásuk arányában, a társasági szerződés rendelkezéseivel összhangban kell felosztani. 
 
15.	A szerződő felek tudomásul veszik, hogy a közös rendelkezésre bocsátandó vagyon terhére a Fejlesztendő Területen megvalósuló szilárd burkolatú utak és egyéb műtárgyak nem közös tulajdonukba, hanem Szentendre Város Önkormányzata tulajdonába kerülnek és további fenntartásukról is Szentendre Város Önkormányzat gondoskodik.  
 
16.	Szerződő felek kötelezettséget vállalnak arra, hogy az Úttársaság céljainak megvalósítása érdekében jóhiszeműen együttműködnek és minden tőlük elvárhatót megtesznek az Úttársaság céljainak előmozdítása érdekében, ide értve azt is, hogy a megfelelő időpontban a szükséges jognyilatkozatokat megteszik, és a szükséges magatartásokat kifejtik. Ha valamelyik tag olyan magatartást tanúsít, amely veszélyezteti a közös tevékenység sikerét vagy a szerződéses célt, bármelyik tag követelheti az ettől való tartózkodást. 
 
ZÁRÓ RENDELKEZÉSEK 
 
1.	A jelen társasági szerződésben nem szabályozott kérdések vonatkozásában elsősorban a Polgári Törvénykönyvről szóló 2013. évi V. törvényben megjelölt és a polgári jogi társaságról szóló rendelkezések az irányadók.  
 








Alulírott szerződő felek a jelen társasági szerződést elolvasás, közös értelmezés és megértés után, mint akaratunkkal mindenben egyezőt saját kezűleg írtuk alá.  
 
Szentendre, 2022…………………….

